किसी रिश्ते का ताना-बाना जोड़े के बीच के विश्वास और प्यार से बुना होता है। दूसरे शब्दों में किसी रिश्ते में आपका साथी अपके जीवन का हिस्सा होता है। इसके साथ ही उनके साथ अपने विचारों, भावनाओं, समय और संपत्ति को साझा करना भी शामिल होता है। लेकिन जब आप मैं को रिश्ते में ले आते हैं तो समस्याएं शुरू हो जाती हैं। जब आप स्वार्थी हो जाते हैं तो आपके साथी को अलगाव की भावना और वियोग का अहसास होने लगता है और रिश्ते में अंतरंगता खतम हो जाती है।